Condicions d'ús i privacitat - Maker Faire Barcelona 2022\n1.Acceptació de les condicions d’ús\nEls usuaris han de llegir aquestes condicions d’ús i privacitat d’aquesta pàgina web.\nL’ús del lloc web makerfairebarcelona.soko.tech implica que l’usuari coneix i accepta plenament els advertiments legals i les condicions vigents en cada moment que hi accedeix, els quals s’especifiquen a continuació. Així mateix, la utilització d’alguns serveis determinats que aquest lloc oficial posa a disposició dels usuaris pot estar sotmesa a condicions, advertiments o instruccions especials, que també hauran de consultar i acceptar sense reserves.\nLa utilització del lloc oficial de makerfairebarcelona.soko.tech té caràcter gratuït. No obstant això, la contractació d’alguns dels serveis que ofereix el lloc web pot estar condicionada al pagament d’un preu, actualment o en el futur, cosa que s’indicarà convenientment.\nAmb caràcter general, l’accés i la utilització d’aquest web no exigeix la inscripció o registre previ dels usuaris. No obstant això, amb caràcter excepcional, l’accés a uns serveis determinats pot estar supeditat al registre de l’usuari en les bases de dades de MAKER FAIRE BARCELONA. En aquests casos, les dades de caràcter personal facilitades a MAKER FAIRE BARCELONA com a conseqüència de la utilització del web són objecte de tractament per MAKER FAIRE BARCELONA o Soko Digital SL en les condicions i termes especificats en la clàusula 6 d’aquestes condicions d’ús i privacitat.\nMAKER FAIRE BARCELONA o Soko Digital SL no és responsable de cap perjudici en què puguin incórrer l’usuari o tercers com a conseqüència que altres persones utilitzin les seves credencials, tant si en tenen coneixement com si no en tenen.\nAmb caràcter general, no es permet als usuaris la modificació de les pàgines que constitueixen el lloc web makerfairebarcelona.soko.tech ni dels seus continguts.\nMAKER FAIRE BARCELONA o Soko Digital SL es reserva el dret de modificar les pàgines i continguts del seu lloc web, així com les condicions d’ús, i a publicar-ho en aquest mateix lloc web.\nLa utilització del lloc oficial de MAKER FAIRE BARCELONA haurà d’obeir al contingut d’aquestes condicions generals i de qualsevol de les disposicions legals aplicables.\nMAKER FAIRE BARCELONA o Soko Digital SL es reserva el dret unilateral de denegar l’accés a aquest lloc web als usuaris que incompleixin aquestes condicions d’ús i privacitat.\n2.Drets propietat intel·lectual i industrial\nLa denominació MAKER FAIRE BARCELONA, així com altres signes distintius (gràfics o denominatius) que apareixen en aquest web, són propietat exclusiva de Soko Digital SL, que els té registrats degudament. La seva titularitat li atorga, de conformitat amb l’art. 34 de la Llei 17/2001, de 17 de desembre, de marques, així com amb altres legislacions nacionals que hi poden ser aplicables, el dret exclusiu d’utilitzar els signes distintius esmentats en el tràfic econòmic. Per tant, en queda prohibida la utilització per part de tercers que no hi tinguin autorització.\nEn el mateix sentit que el que fa referència l’apartat precedent, els noms de domini makerfairebarcelona.soko.tech i tots els que serveixin per accedir de forma directa a aquest lloc oficial són de titularitat exclusiva de MAKER FAIRE BARCELONA o Soko Digital SL. Una utilització indeguda d’aquests dominis en el tràfic econòmic suposa una infracció dels drets conferits pel seu registre i serà perseguida pels mitjans previstos per la llei.\nQueden exempts d’aquesta protecció els arxius o programes d’ordinador la titularitat dels quals no és de MAKER FAIRE BARCELONA i que són d’accés gratuït (freeware), els quals l’usuari pot descarregar des de diverses pàgines d’aquest lloc amb la finalitat de possibilitar-hi l’accés. Es tracta, en tot cas, d’aplicacions que tenen el caràcter de domini públic per expressa voluntat dels autors.\nL’usuari queda expressament autoritzat per MAKER FAIRE BARCELONA o Soko Digital SL a visualitzar, imprimir, copiar o emmagatzemar, de qualsevol forma, en el seu disc dur o un altre suport físic, les creacions intel·lectuals protegides i qualsevol altre contingut o actiu emparat o no per un dret d’exclusivitat, sempre que això s’efectuï per a finalitats personals i privades de l’usuari, sense finalitat comercial o de distribució i sense modificar, alterar o descompilar els drets i continguts esmentats. Aquesta facultat d’ús personal s’entén que és reconeguda sempre que es respectin intactes els advertiments sobre els drets d’autor i de propietat industrial que recullen aquestes condicions i que no suposi la concessió de cap llicència a l’usuari.\nAixí mateix, els museus, biblioteques, fonoteques, filmoteques, hemeroteques o arxius, de titularitat pública o integrades en institucions de caràcter cultural o científic, queden exempts de sol·licitar l’autorització de MAKER FAIRE BARCELONA o Soko Digital SL per a la reproducció del material contingut i, en general, de qualsevol creació intel·lectual existent en aquest lloc oficial, o de qualsevol actiu emparat o no per un dret d’exclusivitat, quan la reproducció es realitzi sense finalitat lucrativa i exclusivament per a finalitats de recerca.\nQualsevol altra utilització requereix l’autorització expressa i per escrit de MAKER FAIRE BARCELONA o Soko Digital SL.\nL’usuari del lloc web makerfairebarcelona.soko.tech es compromet a respectar els drets esmentats i evitar qualsevol actuació que els pugui perjudicar.\nD’acord amb el fins assenyalats, la utilització no autoritzada dels drets de propietat industrial i intel·lectual dels quals és titular MAKER FAIRE BARCELONA o Soko Digital SL i que estan relacionats o continguts en aquest web, així com qualsevol vulneració de la possessió pacífica i la titularitat dels drets esmentats, serà perseguida amb els mitjans que la legislació, tant espanyola com internacional, preveu.\nEn aquest sentit, Soko Digital SL fa reserva expressa de l’exercici de les accions, tant civils com penals, que emparin els seus drets legítims de propietat intel·lectual i industrial.\nEn el lloc web de MAKER FAIRE BARCELONA l’usuari pot trobar diversos enllaços que el condueixen a pàgines web independents d’aquest. La seva única finalitat és facilitar l’accés a altres fonts d’informació a Internet relacionades amb la cultura i l’educació, i la seva inserció en aquest lloc web està inspirada en el respecte dels drets de propietat intel·lectual que, si s’escau, corresponguin als autors. MAKER FAIRE BARCELONA o Soko Digital SL declina qualsevol responsabilitat sobre els seus continguts o els serveis que presten i no se’n responsabilitza de la integritat i la veracitat.\nMAKER FAIRE BARCELONA o Soko Digital SL, per permetre que altres pàgines o llocs web hi enllacin, exigeix el compliment de les normes següents, prèvia sol·licitud d’autorització d’enllaç:\nb) L’efecte d’accionar el “botó d’enllaç” ha de ser la comunicació amb el lloc o qualsevol de les pàgines web de MAKER FAIRE BARCELONA i no una incorporació dels continguts d’aquests a la pàgina en qüestió.\nc) S’han de respectar els drets de propietat intel·lectual i industrial de MAKER FAIRE BARCELONA o Soko Digital SL.\nd) Recíprocament, MAKER FAIRE BARCELONA ha de poder establir des de la seva pàgina web enllaços amb la pàgina web en qüestió, si ho considera oportú.\nPer l’incompliment d’aquestes condicions o per altres raons, si ho considera oportú, MAKER FAIRE BARCELONA o Soko Digital SL pot revocar l’autorització, sense dret a cap indemnització ni compensació.\n4.Exempció de responsabilitat\n–Informacions: les informacions, tant pròpies com de tercers, que apareixen en el lloc web makerfairebarcelona.soko.tech es proporcionen “com estan”, sense garanties de cap tipus quant a l’exactitud i actualització, excepte quan la legislació vigent ho requereix. En conseqüència, MAKER FAIRE BARCELONA o Soko Digital SL no es fa responsable dels possibles perjudicis que pugui causar la utilització d’aquestes informacions. Així mateix, MAKER FAIRE BARCELONA o Soko Digital SL no es fa responsable de la licitud del contingut subministrat pels proveïdors, usuaris i altres tercers a través de qualsevol forma d’utilització d’aquest lloc web. En qualsevol cas, MAKER FAIRE BARCELONA o Soko Digital SL es compromet a actuar amb diligència per evitar l’existència en el seu lloc web de continguts il•lícits i, si en té un coneixement efectiu, a eliminar-los o a impedir-hi l’accés.\n–Errors: en relació amb el que s’esmenta en el paràgraf anterior, els documents publicats poden contenir inconsistències tècniques o errors tipogràfics involuntaris, dels quals MAKER FAIRE BARCELONA o Soko Digital SL no es fa responsable, però que es compromet a esmenar, tan aviat com sigui possible, des del moment en què en tingui coneixement.\n–Enllaços: els enllaços, amb o sense contingut publicitari, que hi ha en aquest lloc web permeten a l’usuari deixar el lloc web de MAKER FAIRE BARCELONA. Els llocs enllaçats no estan relacionats, excepte que s’especifiqui el contrari, amb MAKER FAIRE BARCELONA, la qual no es fa responsable dels continguts als quals s’accedeixi en virtut dels enllaços esmentats, ni de les modificacions que s’hi duguin a terme, ni de l’ús que se’n faci, ni de la seva disponibilitat tècnica. En qualsevol cas, MAKER FAIRE BARCELONA es compromet a fer el possible per evitar que en el seu lloc web hi hagi enllaços a llocs de contingut il•legal, que promoguin activitats il•lícites i, en general, susceptibles d’atemptar contra els principis de llibertat i de dignitat humana o que vulnerin els valors i drets reconeguts per la Constitució espanyola i per la Declaració universal dels drets humans. Així mateix, si té coneixement de l’existència dels enllaços esmentats a llocs amb continguts il•legals, MAKER FAIRE BARCELONA o Soko Digital SL es compromet a actuar amb diligència per suprimir-los de forma immediata.\n–Fòrums de debat i tertúlies: MAKER FAIRE BARCELONA no és responsable de les opinions que s’expressin en els diferents fòrums permanents i en les tertúlies ocasionals que es desenvolupin en el si d’aquest lloc. En qualsevol cas, és el propòsit de MAKER FAIRE BARCELONA procurar una utilització correcta d’aquests mecanismes, amb el màxim respecte a la dignitat de les persones i a la llibertat d’expressió emparada per la Constitució espanyola.\n–Modificació de continguts: la informació, la presentació i els serveis que ofereix aquest lloc web poden ser sotmesos a canvis periòdics o puntuals, els quals pot fer MAKER FAIRE BARCELONA lliurement sense que estigui obligada a comunicar-ho als usuaris.\n–Privacitat: MAKER FAIRE BARCELONA no garanteix una privacitat absoluta en la utilització d’aquest lloc, ja que no es pot descartar la possibilitat que tercers no autoritzats puguin tenir coneixement de la informació i de les circumstàncies en què s’elabora.\n–Seguretat i Virus: MAKER FAIRE BARCELONA no accepta cap responsabilitat pels possibles danys causats pels accessos no autoritzats, atacs, intrusions o virus informàtics, l’absència dels quals no queda absolutament garantida per les mesures de seguretat adoptades en els sistemes de MAKER FAIRE BARCELONA.\n–Fallades tècniques: MAKER FAIRE BARCELONA queda eximida de qualsevol responsabilitat derivada del mal funcionament del lloc o de qualsevol dels seus serveis l’origen dels quals sigui una circumstància accidental, una força major, treballs necessaris de manteniment o qualsevol altra causa que no li sigui imputable.\nMAKER FAIRE BARCELONA comunica als usuaris que podria utilitzar galetes en l’accés als seus sistemes. Les galetes són petits arxius d’informacions que es generen a través de les instruccions que els servidors web envien als programes navegadors i que es guarden en un directori específic de l’ordinador de l’usuari. Les galetes per si mateixes no poden identificar de manera personal l’usuari, encara que sí que en poden contenir l’adreça IP.\nMAKER FAIRE BARCELONA comunica als usuaris que pot tenir implementat un servei anomenat proxy cache server, la finalitat del qual és l’emmagatzematge intermedi de pàgines web i arxius ftp per a la millora del rendiment de la xarxa, així com la verificació que no suposen un perill per a la xarxa corporativa. Els fitxers de registre o log d’aquest servei, que contenen exclusivament les adreces URL sol•licitades per cada IP, s’eliminen amb la periodicitat que es determina, d’acord amb el Reglament de seguretat informàtica, i MAKER FAIRE BARCELONA o Soko Digital SL no en cedeix les dades excepte en el cas que, en l’estricte compliment dels requeriments judicials pertinents o, si s’escau, d’una autoritat autoritzada legalment, li siguin exigides.\nMAKER FAIRE BARCELONA comunica als usuaris que disposa de sistemes de monitoratge que registren l’adreça IP de l’usuari i la seva activitat a la xarxa de MAKER FAIRE BARCELONA. La finalitat d’aquest monitoratge és gestionar la prestació del servei, fer estadístiques i vetllar per la seguretat dels sistemes d’informació. En situacions de risc genera alertes, identifica els equips afectats i en permet l’aïllament de la xarxa fins que el funcionament dels sistemes no es normalitza.\nQuan un usuari decideix seguir MAKER FAIRE BARCELONA a les xarxes socials Twitter, Facebook, etc., o quan comparteix els nostres continguts en aquestes xarxes, accepta no només les polítiques de privacitat de la nostra institució en aquest àmbit, sinó també les pròpies del proveïdor de serveis de xarxa social, incloses les relatives al tractament de dades personals sota les lleis i la jurisdicció del país del proveïdor.\n6.Protecció dades de caràcter personal\nMAKER FAIRE BARCELONA comunica als usuaris d’aquest lloc web que pot fer un tractament automatitzat de les dades personals que se li faciliten, com a conseqüència de la utilització d’aquest lloc web i en estricte compliment del que estableix la legislació en matèria de protecció de dades.\nEn compliment del que disposa el Reglament (UE) 2016/679 del Parlament i del Consell de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades (en endavant, RGPD), us informem que les dades de caràcter personal es recopilen i es tracten amb les finalitats descrites en el Registre d’Activitats de Tractament de dades personals de MAKER FAIRE BARCELONA o Soko Digital SL\nEls usuaris poden exercir, en qualsevol moment, els drets d’accés, rectificació, supressió, oposició, limitació del tractament i portabilitat de les seves dades recopilades i arxivades. L’exercici d’aquests drets s’ha d’efectuar mitjançant una comunicació escrita dirigida al delegat de Protecció de Dades de MAKER FAIRE BARCELONA. L’exercici d’aquests drets no afecta de cap manera l’accés a la pàgina web ni, si s’escau, la condició d’abonat de l’usuari.\nLes dades registrades es poden utilitzar amb la finalitat d’elaborar estadístiques, remetre informació científica i acadèmica, gestionar les incidències o realitzar estudis de mercat, a més de les finalitats per a les quals s’hagin recaptat expressament.\nEn facilitar les dades de caràcter personal a MAKER FAIRE BARCELONA, els usuaris accepten plenament i sense reserves que MAKER FAIRE BARCELONA faci el tractament de les dades personals siguin adequades, pertinents i limitades al compliment de la finalitat d’atendre’ls correctament i amb relació a l’exercici de les funcions de MAKER FAIRE BARCELONA, d’acord amb el que disposen els principis relatius al tractament previstos al capítol II de l’RGPD (article 5 de l’RGPD).\nMAKER FAIRE BARCELONA o Soko Digital SL es compromet a complir l’obligació de guardar el secret respecte de les dades de caràcter personal que són objecte de tractament i expressa la seva intenció de posar en pràctica les mesures necessàries per garantir una seguretat adequada, incloent-hi la protecció contra el tractament no autoritzat o il·lícit i contra la pèrdua, destrucció o dany accidental de les dades, mitjançant l’aplicació de les mesures tècniques o organitzatives adequades (“integritat i confidencialitat”).\n7.Terminació dels serveis\nSi bé, en principi, la durada d’aquest lloc és indeterminada, MAKER FAIRE BARCELONA o Soko Digital SL es reserva el dret a suspendre o donar per acabada la prestació d’alguns o tots els seus serveis, sense que aquesta decisió hagi de ser comunicada amb antelació als usuaris.\n8.Llei i jurisdicció aplicable\nQualsevol controvèrsia en relació amb el lloc web de MAKER FAIRE BARCELONA s’ha de substanciar davant la jurisdicció espanyola i les parts s’han de sotmetre als jutjats i tribunals de la ciutat de Barcelona i als seus superiors jeràrquics, amb expressa renúncia als seus furs, si en tenen i si són diferents dels que s’especifiquen.


Parlem del Pla Estratègic de Bombers de la Generalitat · Tribuna.cat\nDimarts, 20 de desembre del 2016 | 12:13\nCrònica Seguretat, Bombers Per La Independència\nFa pocs mesos el Departament d'Interior va anunciar un pla estratègic per als Bombers de la Generalitat de Catalunya. Aquest pla desenvolupa l'objectiu de revertir una situació crítica, aportant personal per cobrir les reduccions de plantilla, tant a l'àmbit operatiu com al de suport.\nTambé preveu aportar material, vehicles, i pressupost necessari per al manteniment mínim d'edificis i instal·lacions.Per tant, aquest document no és un pla estratègic.\nUn pla estratègic seria un document basat en una anàlisi interna i externa, amb una visió i objectius clars i rellevants a llarg termini, amb un desplegament d'objectius mesurables a curt i mig termini (indicadors). Desenvolupant finalment unes conseqüències d'aquest pla en forma de: recursos humans, materials, pressupost i organització.\nÉs a dir, caldria en primer lloc decidir com vol l'administració catalana abordar les emergències. Vol fer-ho reactivament? Vol fer-ho amb prevenció? Quin factor usarà per trobar l'equilibri?\nEs podria dir: "volem afrontar les emergències amb un cos reactiu preparat". Disposar de molts bombers molt preparats és car, però també vol dir que la societat es tornarà intolerant i ignorant davant els riscos. Ja estarà pagant molt perquè d'aquest tema se n'encarregui algú.\nSi diem que "volem dotar la societat catalana de les eines per autoresponsabilitzar-se dels riscos", sona bé, sembla empoderament, però no és realista. Seria potenciar autoprotecció, prevenció d'incendis, formació, simulacres. I no s'invertirà gaire en cossos d'emergència perquè quotidianament ja ho tindrem resolt. Però no tindriem gaire capacitat de resposta davant grans emergències.\nPerò també podem dir "volem la capacitat de col·laboració i coordinació d'un conjunt d'organitzacions per respondre a la gran emergència quan es manifesta". Pot semblar eficient, però es genera una gran dispersió de recursos, amb batalletes per la competència, recels entre col·lectius, o amb inversions localistes desproporcionades.\nI sense respondre a aquesta qüestió del model, un pla de desplegament de recursos (benvingut sigui) com és aquest no pot considerar-se un "pla estratègic". Potser tots plegats ens la respondrem quan tinguem un país sobirà amb capacitat real d'organització.\nPerò si podem anar-hi reflexionant ja i avançant conclusions molt millor.


El dentista per a persones vulnerables a Barcelona supera el miler de pacients | NacióDigital\nper NacióDigital, 10 d'octubre de 2019 a les 20:33 |\nUn odontòleg atén un usuari del servei | ACN\nEl servei d'odontologia gratuït per a persones vulnerables que va posar en marxa fa un any l'Ajuntament de Barcelona ja ha superat el miler de pacients. El 78% dels 1.079 pacients que ha atès de moment aquest servei han estat derivats de serveis socials; el 20% d'altres serveis especialitzats, com de sensellarisme o d'atenció a la violència masclista, i el 2% de Centres d'atenció i seguiment de les drogodependències. En total el servei ha fet prop de 6.000 visites i més de 2.700 tractaments.\nLa regidora de Salut, Gemma Tarafa, ha reivindicat la funció del servei, en un moment en què la creació del dentista municipal està suspesa cautelarment per un recurs judicial del Col·legi d'Odontòlegs.\nPer accedir al servei, els pacients han de ser derivats dels serveis socials o altres serveis d'atenció especialitzats. El 51% són homes i el 49%, dones i la mitjana d'edat se situa en els 50 anys. Pel que fa a la distribució territorial, el 20% són veïns de Ciutat Vella; el 18%, de Nou Barris; el 14%, de Sant Martí; l'11%, de Sants-Montjuïc; el 9%, de l'Eixample; el 7%, de Sant Andreu i d'Horta-Guinardó; el 6%, Sarrià-Sant Gervasi; el 6%, de Gràcia i l'1%, de Les Corts.\nTarafa assenyala que el servei d'odontologia gratuït es dirigeix al 12% dels veïns de Barcelona. Aquest és el percentatge que segons l'Ajuntament no pot anar al dentista per motius econòmics. La regidora destaca que la salut bucodental és "cabdal" per evitar "problemes gàstrics, cardiovasculars i, també, mentals i d'autoestima".\nConfiança en el dentista municipal\nLa regidora de Salut també ha aprofitat per llançar un missatge a la Generalitat i al govern espanyol per instar-los a incorporar l'odontologia als serveis de salut pública. Actualment, la cartera pública es limita a l'extracció de dents, de petita cirurgia bucal i a programes de prevenció en col·lectius específics.\nUna realitat que l'Ajuntament aspira a canviar parcialment amb la creació del dentista municipal, que de moment es troba paralitzada per un recurs judicial del Col·legi d'Odontòlegs.\nTarafa, però, s'ha mostrat convençuda que el servei tirarà endavant i confia que a finals d'any s'aixequin les mesures cautelars que ha frenat la seva creació.\nBarcelona, Societat, pacients, miler, persones vulnerables, gratuït, dentista, salut, Barcelona


Apadrina un pronom\nElls mai t'abandonarien\nAlgú sap dir-me, per exemple, què se n’ha fet, dels pronoms “en”, “hi” i “ho”?\nEl problema som nosaltres, gent que hem parlat en català sempre i que, ja sigui per deixadesa, per un (mal) costum adquirit o per una suposada modernitat en l’ús de la llengua, n’abandonem la sintaxi\nJosep Maria Domenech 25-03-2014 14:35 Lectures 1043\nEIX. Apadrina un pronom\nEn els últims anys, la societat en què vivim ha canviat molt. De mica en mica, i sense adonar-nos-en, anem abandonant alguns costums i adquirint-ne de nous. Hi ha casos en què això no representa cap pèrdua; vaja, si alguna cosa no té cap utilitat, se l’oblida i llestos. Aquest seria el cas dels intermitents. Sí, aquell artefacte que portaven els vehicles, que servia per indicar les nostres intencions al que venia al darrere i que, generalment, s’activava amb una palanqueta que hi havia al costat del volant, sempre a l’abast de la mà. Es tracta d’una pèrdua sense importància: la intel•ligència humana s’ha desenvolupat tant que ja podem preveure amb tota la seguretat què farà el vehicle que ens precedeix. Per tant, per aquesta banda, no ens hem d’amoïnar.\nHi ha casos més greus, però. Algú sap dir-me, per exemple, què se n’ha fet, dels pronoms “en”, “hi” i “ho”? És cert, són petits, d’ús estrany (per a parlants d’altres llengües) i, segons com, molt poca cosa. Ara bé, des de la seva migradesa, donaven a la nostra llengua un aspecte molt característic. Costa gaire, posar en els cartells d’activitats “ho organitza” o “hi col•labora” en comptes d’un empobridor “organitza” o “col•labora”? Organitza, què? Col•labora, en què? No trobeu a faltar alguna cosa quan truqueu a algú i us diuen “ara es posa”? On es posa?\n(Escrivint aquestes línies, m’arriba un correu electrònic que diu: “amb això, ja teniu prou”. I jo em pregunto: Prou, de què?)\nContinuo. Siguem valents, atrevim-nos a utilitzar els nostres “en”, “hi” i “ho”. No ens faran cap mal. Així, si se’ns escapa alguna cosa com “no aniré”, “no tinc” o “no vull”, autocorregim-nos amb uns fantàstics “no hi aniré”, “no en tinc”, “no ho tinc”, “no en vull” o “no ho vull”. Ah! I, si en una enquesta, us proposen la resposta “No sap / No contesta”, no us n’estigueu, aclariu sempre que preferiu aquella altra que suggereix que “No ho sap / No ho contesta”. Si ho feu així, ningú no us podrà preguntar què és el que no sabeu o no contesteu.\nEn uns immensos cartells de publicitat de telefonia que hi ha a l’oficina de Correus de la nostra ciutat (en un text que, d’altra banda, no se sap si està accentuat o si els accents que hi ha són simples taques de pintura caigudes a l’atzar), se’ns informa que “tenim tot en telecomunicacions”. Agafeu, si us plau, un esprai de pintura i plantifiqueu-hi al davant un immens “ho”.\nTinguem-ho clar, el problema no és la gent que aprèn català i té dificultat per utilitzar uns pronoms inexistents o que tenen un ús diferent en la seva llengua materna. El problema som nosaltres, gent que hem parlat en català sempre i que, ja sigui per deixadesa, per un (mal) costum adquirit o per una suposada modernitat en l’ús de la llengua, n’abandonem la sintaxi –i l’esperit!– per fer que es vagi assemblant cada cop més a una altra de forastera.\nNo abandonis els pronoms! Ells mai no ho farien!\nJosep M. Domènech - Associació Cultural Desperta!


Dimarts, 16 Desembre 2014 01:00\nTaller de formació: Feminismes\nEl 8 de desembre es va viure l'anomenat Dilluns Negre: dues dones -una, veïna de Paterna, al País Valencià- i la parella d'una d'elles, van ser assassinades a mans dels seus (ex) companys, una tercera va aconseguir eixir amb vida. Dos dies més tard, el 10 de desembre, una filla i la seva mare foren assassinades per la parella de la primera víctima. Aquests nous casos se sumen als 65 assassinats a l'estat espanyol que comptabilitzava la Coordinadora Feminista de València el 25 de Novembre d'aquest any (6 casos al PV que ara passen a set amb el cas de Paterna), dia de l'Eliminació de la Violència contra les Dones.\nEl terrorisme masclista és lamentablement un fet en la nostra societat, producte d'un sistema patriarcal que no només discrimina a la dona a través de diferents formes de violència, sinó que s'acarnissa amb tot allò que transgredisca les relacions heterosexuals monogàmiques i el binomi de gènere "home-dona", el que fa que no puguem oblidar-nos dels col·lectius LGTBI.\nDes de la JODAD considerem necessari el feminisme com a eina d'un necessari canvi social. És per això que us convidem a participar en el nostre taller de formació el 19 de desembre a les 18:30 a la Societat Coral el Micalet.\nTotes i tots per una societat antipatriarcal i feminista!\nDijous, 11 Desembre 2014 01:00\nNOTA DE PREMSA: LA JODAD ASSISTIRÀ A LA MANIFESTACIÓ DE CASTELLÓ EN EL 82 ANIVERSARI DE LES “NORMES DE CASTELLÓ”\nAquest dissabte 13 de desembre es celebra a Castelló de la Plana (Plana Alta) el 82 aniversari de les conegudes com a Normes de Castelló o Normes del 32, una sèrie de regles ortogràfiques aprovades i ratificades per destacades entitats i personalitats del món cultural i polític del País Valencià i que foren el resultat d'un gran d'esforç per a normalitzar el valencià.\nAmb el franquisme imposat es va eliminar qualsevol possibilitat per a l'existència d'una unitat lingüística. Mentre tot açò ocurria, a tots els territoris de parla catalana arribaven els mitjans de comunicació de masses, de ràdio i televisió espanyoles i totes, és clar, amb castellà. Però la mort del dictador tampoc va acabar amb aquest genocidi cultural i lingüístic. El règim del 78 ho va consolidar amb la anomenada “Batalla de València”, un invent dels seus mitjans de comunicació amb la intenció de seguir qüestionant i posant en dubte tot el que s'havia fet a Castelló amb la falsa\nvalenciania que fa de la nostra identitat un problema i de l'espanyola una solució\nDissabte, 22 Novembre 2014 01:00\nEixos Programàtics de la JoDaD\nJoves pel Dret a Decidir (JODAD), formem part de la Plataforma pel Dret a Decidir (PDAD).\nLa creació de la JODAD és un crit, una provocació contra l'immobilisme que s’ha situat a dins de la societat valenciana i especialment en les joves. Cal treballar per canviar la realitat que ens envolta i els joves hem d'avançar, fer el primer pas del llarg viatge que encara tenim per davant.\nEls principis bàsics per fer avançar el País Valencià, els articulem entorn a quatre conceptes: Dret a Decidir, sobirania, justícia social i democràcia real.\n“La llibertat és un hàbit, i no resulta gens fàcil d’adquirir. Només s’adquireix amb la pràctica!” J. Fuster\nLa JODAD no té sentit com a còpia, translació, ni repetició de ningun model. Busquem seguir el nostre camí per aconseguir trencar amb el model iniciat amb el règim del 78 i que encara ens ofega a totes i en especial al poble treballador, que ha de subordinar-se a les polítiques i pràctiques d'escassa popularitat en cas de que el poble tinguera la informació objectiva i el poder de decisió.


Curs de fotografia castellera per la Fira de Santa Úrsula\nSerà impartit pel fotògraf Jon TC i consta de dues sessions, els dies 14 i 21 d’octubre\nEl fotògraf Jon TC CEDIDA\nDissabte, 06 Octubre 2018 11:42\nLa Fira de Santa Úrsula de Valls compta enguany amb un curs especialitzat en fotografia castellera, una de les novetats visuals de la celebració. El fotògraf Jon TC Photo ha organitzat aquesta formació per aprendre a treballar a fons el què implica estar a plaça convivint amb els i les castelleres i captar els moltíssims instants que passen contínuament al voltant de la càmera. Tot això, en una diada castellera tan especial com la de Santa Úrsula a la plaça del Blat, amb les dues colles locals, la Vella dels Xiquets de Valls i la Joves Xiquets de Valls, adquireix una dimensió excepcional. El curs serà impartit pel fotògraf Jon TC i també hi participaran dos altres destacats fotògrafs castellers, com són Pere Toda i Lins Griñó.\nEl curs de fotografia castellera que per primer cop s’imparteix per la Fira de Santa Úrsula de Valls serà de caràcter teòric i pràctic. La primera sessió serà teòrica, per tal que els alumnes coneguin els nous elements a tenir en compte en una diada castellera. La segona sessió es realitzarà el mateix dia de Santa Úrsula al km0 casteller, per aprendre en una de les places històriques i presents on es viuen molt intensament els castells. Les dates seran els diumenges 14 i 21 d'octubre.\nLa primera sessió abordarà els plantejaments importants que cal tenir clars abans d’una diada castellera, el material fotogràfic principal i imprescindible per treballar a plaça, els aspectes tècnics i de situació a tenir en compte durant la diada, els centres d’interès del reportatge, l’entorn que hi ha i que el fotògraf no pot obviar, com aprendre a diferenciar-se de la resta de fotògrafs, el visionat de les fotografies castelleres, la interacció a plaça amb les colles, la post-producció i edició de les fotografies, els canals i mitjans on donar a conèixer l’obra, així com el màrqueting per a la venda o cessió de les imatges.\nEn la segona sessió del curs es farà la pràctica directament a la plaça del Blat, on els alumnes durant a terme tots els coneixements apresos a l’aula en la sessió anterior i buscaran donar un nou aire a les fotografies per aconseguir captar l’essència de tot el que passi durant la jornada castellera.\nJon TC va obtenir el 2n Premi de fotografia castellera de la temporada 2017, atorgat per Revista Castells i Repsol dins la Nit de Castells que anualment se celebra a la ciutat de Valls, així com el guardó 'Foto Indret de l’any' de la Revista Descobreix Catalunya amb una imatge castellera de la Diada de Sant Fèlix de Vilafranca del Penedès el 2014. Imparteix cursos de fotografia castellera des de del 2016, és membre del col·lectiu de fotògrafs castellers 'Fort!' amb qui exposa anualment des del 2015, i té un estudi de fotografia professional propi a Reus on imparteix altres cursos.


Mostrats Entitats digitals 73 - 81 de 179 en total\n1430, febrer, 19. Pòrtic de l’església de Santa Maria de Montroig. Els jurats, consell i universitat de la vila de...\n1431, abril, 21. Alcanyís. Salvador d’Espanya, “mercadero”, veí de la vila d’Alcanyís [Alcanyiz], considerant que els...\n1432, octubre, 3. Lleida. Antoni Calaff, teixidor, ciutadà de Lleida, i Joana, la seva esposa, venen a Bernat de...\n1433, novembre, 16. Lleida. Àpoca atorgada per Antoni Calaff, teixidor de Lleida, per la qual reconeix haver rebut de...\n1435, febrer, 14. Tírvia. Mateu Salas, de Tírvia, al vescomtat de Castellbò, ven a Mateu Boix, de la mateixa vila i...\n1439, maig, 4. Lleida. Àpoca atorgada per Guillem Salvador, mercader de Lleida, reconeixent haver rebut –i per això en fa...\n1441, juliol, 21. Alcanyís. Fra Lope de Morales, comanador major de la vila d’Alcanyís i de Montroig (Monroyo), procurador...\n1444, març, 17. Tàrrega. Arnau Patau, pagès, i la seva esposa Maria, de la vila de Tàrrega, venen a Berenguer Pont un tros...


II Jornada Tècnica de Col·laboració Publicoprivada de la Unió Catalana d’Hospitals | Fisiogestión\nEl passat 18 de Febrer de 2015 l’Hospital General de Catalunya va reunir un centenar de directius de les entitats associades a aquesta associació empresarial.\nLa II Jornada Tècnica de Col·laboració Publicoprivada (CPP), organitzada pel Consell d’Activitat Privada de La Unió, i que va tenir lloc el passat 18 de febrer a l’Hospital General de Catalunya, va reunir un centenar de directius de les entitats associades a l’associació empresarial. A la presentació de l’acte, Helena Ris, directora general de La Unió, va recordar que les experiències de CPP tenen un llarg recorregut i que formen part de l’ADN del model sanitari català, un model que, segons va dir, obté resultats excel·lents. A continuació, Carles Núñez, vocal-president del Consell de Sector d’Activitat Privada de La Unió, va subratllar que la CPP no és un fi per si mateixa, sinó una eina per assolir els objectius de les entitats, com millores en l’atenció al pacient, l’eficiència o la sostenibilitat.\nTambé es va presentar l’Estudi sobre aliances estratègiques i col·laboració publicoprivada, a càrrec d’Anna Riera, directora Sanitària, Social i de Participació Associativa de La Unió.\nJaume Duran; director general de la Fundació Sanitària de Mollet; va donar a conèixer l’aliança d’aquesta entitat amb Corporació Fisiogestión, en el camp de la rehabilitació. Duran va posar especial èmfasi en destacar que les aliances han de coincidir amb els valors fundacionals de l’entitat i que les estratègies entre organitzacions han d’estar enfocades a millorar coneixements, habilitats i actituds.\nLa cloenda de la sessió va ser a càrrec de la secretària general del Departament de Salut, Roser Fernández, que va recordar que la col·laboració publicoprivada ha permès tenir un sistema de salut sostenible sense haver de renunciar al progrés.\nPer la seva part, Carles Núñez va assenyalar que, en aquests moments, cal que l’entitat construeixi i divulgui un relat sòlid sobre la CPP i les bones pràctiques que se’n deriven. A més, va assenyalar que cal buscar el benchmarking per avaluar i demostrar la validesa de la convivència públic privat que al final recau en una millor atenció al ciutadà.


El Bosc de Tosca aconsegueix un empat molt treballat (0-0)\nOlot - Publicat a les 19:30h\nComentaris tancats a El Bosc de Tosca aconsegueix un empat treballat davant L’Escala i es manté líder (0-0)\nEl Bosc de Tosca es va veure superat per L’Escala en un partit jugat dissabte que va deixar les coses tal i com estaven. Els de Les Preses van aconseguir mantenir a ratlla els segons classificats i segueixen sent líders després del 0-0 final.\nEl Bosc de Tosca va passar-ho realment malament en el partit que l’enfrontava al segon classificat, L’Escala, que va aconseguir desactivar el joc que caracteritza als de Les Preses. Al final, però, empat a zero que permet als garrotxins mantenir-se al capdavant de la classificació. I és que els de l’Alt Empordà havien estudiat molt bé el seu rival. Sabien que el joc dels seus rivals es basa en el futbol pel terra, de toc, i van decidir sortir a pressionar molt a dalt. L’objectiu era que llencessin en llarg obligats. Un altre apunt tàctic en aquesta pressió va estar en que tots els jugadors tenien un home a sobre menys el central dret, a qui deixaven sortir amb la pilota jugada. Un cop arribava a mig camp, només tenia la opció de llençar en diagonal a l’esquena dels defenses rivals o retrocedir i jugar amb el seu porter. Tot i això, durant la primera meitat els garrotxins van guanyar les pilotes aèries i això els va ajudar molt a crear més ocasions que els rivals. El partit, de totes maneres, es jugava al que volia L’Escala, que no estava patint al camp del líder.\nA la segona meitat L’Escala va fer un ajust tàctic per acabar de superar clarament als locals. La pressió es va intensificar i ja no permetien sortir al Bosc de Tosca ni pel central dret, que fins aquell moment era la única via d’escapament local. No només això, sinó que també va començar a guanyar les pilotes aèries, tancant cada cop més al líder al seu camp i aconseguint connectar amb els seus homes de banda, que ajudaven a crear espais per dintre. Tot i això, el Bosc de Tosca va aprofitar la lesió d’un dels seus interiors per fer un canvi tàctic. Pol Serra va entrar per Josep Vila i això va provocar que el capità dels locals, que estava jugant de central, passés al doble pivot. Aquest canvi va canviar la dinàmica del partit. El Bosc de Tosca va renunciar definitivament al joc que ens té habituats i va buscar guanyar les pilotes llargues. El partit es va convertir en un anar i tornar en el que la pilota passava poca estona pel terra. Les més clares van ser visitants, però el Bosc de Tosca va aguantar per aconseguir un empat que sap a victòria. Una jornada més és una jornada menys.\n– El Bosc de Tosca pateix però s’emporta els 3 punts davant el Can Gibert\nAvui, coneixerem el Mas Claperol, una empresa on elaboren productes ecològics de manera artesanal amb la sostenibilitat, el respecte cap al medi ambient i els productes de km0 com a valors principals.\nLes Planes d’Hostoles i Maià de Montcal ja veuen Olot Televisió\nAquesta setmana s’han posat en funcionament els reemissors d’Olot Televisió a Les Planes d’Hostoles i Maià de Montcal. El Consell Comarcal de la Garrotxa, amb la col·laboració del Departament de Territori i Sostenibilitat de la Generalitat de Catalunya,…


Fenologia i Meteorologia a l'Alta Segarra: Dades 2 de juliol de 2015\nEl dia d'avui s'ha caracteritzat pels núvols alts i mitjos, sobretot presents a partir de migdia i a la tarda en que han arribat a cobrir del tot el cel però sense provocar precipitacions, tret d'alguna gota molt puntual. La propera nit el cel s'anirà aclarint amb l'allunyament del front i les temperatures seran força altes, mentre que demà dominarà ja de nou el sol a tot arreu, amb temperatures que a poc a poc tornaran a pujar sobretot durant el dia. A partir de dissabte es torna a intensificar de forma notable l'entrada d'aire calent, amb temperatures molt altes que arribaran al seu màxim el dilluns i dimarts, i amb domini del sol a tot arreu tret d'alguna petita nuvolada a zones de muntanya per les tardes. Ara per ara no es veu cap canvi de temps significatiu a la vista.\nLes màximes d'avui han baixat, situant-se entre els 30 i 34ºC, mentre que les mínimes han estat similars a les d'ahir, entre els 15 i 20ºC. La humitat ha estat baixa, la visibilitat bona i el vent fluix al matí i moderat a la tarda de sud-est.


Cançó de carrer | Santi Montagud - somGranollers\nDijous, 20 de gener de 2022 | 08:05h\nEra capvespre i entre setmana. Vaig trobar un bon amic, en Joan, molt a prop del Casino, jo sortia de treballar, possiblement ell també perquè duia corbata i en Joan no crec que sigui dels que duen corbata per passejar per la vila. De joves, tots dos formàvem part d’aquell grup tan heterogeni de la Porxada, jo havia estat molt amic del seu germà, en Jordi Olivé. Durant aquells anys en Jordi ens va fer plorar molt, de riure, a Granollers, a Sant Celoni, a Marata i per moltes festes majors de la comarca, anys després els plors ja no van ser de riure.\nAmb en Joan vam parlar cinc minuts escassos, en un primer moment vam dir tot allò que es diu quan trobes vells amics, recordes anècdotes d’un temps màgic, expliques les coses que volem fer i que després no fem.\nTambé, no sé, potser ell, potser jo, vam comentar la mort d’un nou referent d’aquella època: En Ramon Muntaner. Una mort que ens va fer mal als qui vam viure al voltant de la Porxada, era el temps de la mal anomenada transició, de poetes funambulismes que provocaven amb el risc de caure altre cop entre les urpes d’un feixisme violent i analfabet, encara avui tan ben representat. I entre mirades i ganyotes vam recordar en Ramon i aquella època en què no volíem ser com el pare, amb una televisió que ofegava la paraula, els banys en un mar brut quan arribaven les vacances. Hòstia Joan -vaig dir-li- quina buidor, potser només viuen de veres els qui moren matant, al carrer o a la guerra. I ell, que sempre ha estat més optimista que jo, insistia que encara hi som a temps de destruir un món estúpid i sense ànima, que encara hi som a temps de cavar els fonaments d’una vida més alta.\nI abans de marxar ens vam abraçar, tot desitjant-nos el millor. Va ser com una cançó de carrer, allà, a prop del Casino i al costat del semàfor del carrer Girona. Potser algun dia ens trobarem –va dir ell–. Sí, al ball dels deu mil diumenges –li vaig contestar.\nI de camí cap a casa se m’omplia el cap de guitarres, de música, de poesia, de fum i de cafès, de tes amb anís, de recitals al subterrani de la Parròquia. Tot sovint m’agrada recordar aquella gent, els que hi són i els que no hi són i de tant en tant, els retrobo a la xarxa o en un carrer de la meva ciutat un capvespre qualsevol després d’un dia mediocre i ens recordem que encara som aquí i que cada dia ens queda menys per a no ser-hi. I com un flaix, m’apareixen a la memòria en Jordi, en Raimon, en Xavi, la Francina, en Paco, en Jaume, la Mentxu... I és que no deixem de pensar-los, siguin on siguin.


Ignasi Ribas, Eva Bach i Ricard Ustrell, protagonistes de la nova edició dels Pessics de Vida\nEn la primera trobada, Ignasi Ribas, físic i astrònom i director de l’Institut d’Estudis Especials de Catalunya, conversarà amb el director de Regió 7, Marc Marcè. El dimecres 31 de gener a les 8 del vespre a la Sala d’Actes del Casino.\nLes converses tindran lloc a la sala d’actes del Centre Cultural el Casino.\nL’Ajuntament de Manresa i la Demarcació Catalunya Central del Col·legi de Periodistes de Catalunya organitzen conjuntament el cicle “Pessics de vida”, un espai de conversa amb personalitats destacades del país. El tret de sortida d’aquest primer trimestre de l’any serà el dimecres 31 de gener amb l’entrevista del director de Regió 7, Marc Marcè, a l’astrofísic, Ignasi Ribas. Posteriorment, el dimecres 28 de febrer, l’escriptora i educadora, Eva Bach, dissertarà amb la periodista, Isabel Palà. Tancarà el bloc d’entrevistes la xerrada entre Ricard Ustrell, conductor del programa El Suplement de Catalunya Ràdio i expresentador del programa de TV3 Preguntes freqüents, i Aurora Rodriguez, periodista de betebé. El dijous 5 d’abril. Tots ells mantindran una conversa íntima sobre la seva trajectòria personal i professional que tindrà lloc a la sala d’actes del Centre Cultural el Casino a les 8 del vespre.\nPessics de Vida compta amb la col·laboració de Canal Taronja, Nació Manresa, Regió 7, DO Pla de Bages i Llibres Parcir.\nDimecres, 31 de gener a les 20 h: Entrevista a Ignasi Ribas\nNascut a Manresa, és físic i astrònom, director de l’Institut d’Estudis Espacials de Catalunya (IEEC). Es dedica a esbrinar quin lloc ocupa el planeta Terra en el context de l’univers. El seu camp d’investigació se centra en l’astrofísica estel·lar i els exoplanetes. En aquest últim aspecte estudia la influència de les emissions d’alta energia de les estrelles sobre les atmosferes i l’habitabilitat dels seus planetes. Lloc: Sala d’actes del Centre Cultural el Casino (Pg. Pere III, 27).\nDimecres 28 de febrer a les 20 h: Entrevista a Eva Bach\nÉs llicenciada en Ciències de l’Educació per la Universitat de Barcelona. Mestra, formadora de formadors i escriptora, és especialista en desenvolupament personal, intel·ligència emocional, comunicació i relacions interpersonals. és diplomada en Pedagogia Sistèmica per l’Institut Gestalt de Barcelona i el CUDEC (Mèxic). Lloc: Sala d’actes del Centre Cultural el Casino (Pg. Pere III, 27).\nDijous 5 d’abril a les 20 h: Entrevista a Ricard Ustrell\nPeriodista nascut a Sabadell i presentador del programa El Suplement de Catalunya Ràdio i fins al gener també conduïa el Preguntes Freqüents a TV3. Ha publicat una novel·la “Sense tu” que narra l’experiència d’un conegut presentador radiofònic que decideix abandonar la feina i marxar sol a París. Lloc: Sala d’actes del Centre Cultural el Casino (Pg. Pere III, 27).


Comprar prunes online, venda de prunes a Internet a domicili - Agroboca\nComprar prunes online, venda de prunes a Internet a domicili\nPruna morada ecològica\nBotiga: FRUTAS SABINA\nLlistat de botigues online per comprar prunes\nA Agroboca pots comprar prunes a domicili, consultar el llistat de botigues que les venen a Internet i comparar preus per triar la millor opció i qualitat. Tria entre comerços o comprar directament a l'agricultor sense intermediació.\nTria sempre prunes de temporada si el que busques i valores és el sabor: prunes dolces, fresques i amb sabor\nPots consultar les valoracions per conèixer les opinions d'altres usuaris per comprar millor. No oblidis votar la qualitat de les prunes un cop les hagis rebut i provat per compartir la teva experiència amb altres usuaris.\nRegistra't per rebre ofertes de prunes i consultar productes relacionats.


Bed & Breakfast Mafi Orsogna Itàlia - Ofertes d'hotels amb els MILLORS DESCOMPTES EN LÍNIA\nAllotjaments a Orsogna\nVeure tots els 8 allotjaments a Orsogna.\nVia Ortonese 97, Orsogna, Orsogna, Itàlia, 66036 - Veure al mapa\nMés informació sobre Bed & Breakfast Mafi\nSi el que està buscant és per un hotel ben situat a Orsogna, no busqui més enllà de Bed & Breakfast Mafi. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Bed & Breakfast Mafi és compromet a que la seva estada sigui el més còmoda possible. Per anomenar algunes de les comoditats de l'hotel, hi ha recepció 24 hores, transport hotel/aeroport, servei de cangur, habitació familiar, servei de bugaderia.\nA més, totes les habitacions ofereixen una gran varietat de comoditats com ara calefacció, balcó/terrassa, ventilador, aparell de televisió, aparell de televisió LCD/pantalla de plasma per satisfer els clients més exigents. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Les seves instal.lacions de primera i una situació excelent fan de Bed & Breakfast Mafi la base perfecta per a gaudir de la seva estada a Orsogna.\nTots els tipus de viatgers (63)Parelles (14)Viatgers en solitari (17)Famílies amb infants petits (24)Famílies amb infants grans (2)Grups (6)


Platja oberta amb un passeig marítim que és per a l'ús dels vianants en la seua part inicial. A més, disposa d'una zona no urbanitzada totalment, amb la qual cosa l'accés per a vehicles arriba fins quasi la mateixa arena. És un escenari ideal per a la pràctica d'esports nàutics.\nUbicada en el límit amb Torrevieja, és una extensa platja verge d'arena fina i daurada, amb espais molt oberts i amb un entorn de dunes en una zona on el Mediterrani es mostra d'un blau net i intens.\nPlatja del Campo\nMés de dos quilòmetres d'arena fina i daurada conformen esta tranquil·la platja natural l'entorn del qual ve determinat per una important zona de dunes fixades amb vegetació mediterrània i esguitada de pinars. Açò allunya qualsevol edificació de la seua superfície, la qual cosa la fa encara més plàcida i bonica.


plaestanydigital.cat | Banyoles Televisió - Banyoles tornarà a ser escenari del Festival Temporada Alta\nD’una banda, la dramaturga banyolina Clàudia Cedó portarà a casa la seva última creació “Una gossa en un descampat”, en la que amb veritat i humor narra una història autobiogràfica sobre perinatal. Aquest espectacle ha estat una de les obres revelació i Premi de la Crítica 2018. I és que aquesta obra de teatre va ser un dels treballs més guardonats als Premis de la Crítica de les Arts Escèniques. Concretament es va endur els premis de millor espectacle, actriu principal i millor text. Aquesta producció es podrà veure el 23 de novembre a les nou del vespre, al Teatre Municipal de Banyoles.\nUns dies abans, el dia 16, la Factoria d’Arts Escèniques acollirà “Ultraorbism”, de Marcel·lí Antúnez. Es tracta d’una acció amb animacions i vídeo mapping basat en les Històries verídiques de l’escriptor sirià Llucià de Samòsata, del segle I dC. L’artista i membre fundador de La Fura dels Baus, Marcel·lí Antúnez, narra les ventures i desventures en un viatge impossible d’Ultral·lí.\nLes entrades pels dos espectacles ja s’han posat a la venda.


Neteja-vidres amb amoníac - Ca la Font\n> Llar>Neteja-vidres amb amoníac, 750mL\nNeteja-vidres amb amoníac, 750mL\nEl neteja-vidres amb amoníac és molt potent per a la neteja endarrerida té d’assecat molt ràpid, net i lluent. També és un potent desinfectant.\nComponents del producte Aigua destil·lada i amoníac\nEl principi actiu d’aquest producte és l’amoníac. Quan es neteja una superfície qualsevol part de la pols reacciona amb l’amoníac convertint-se en sabó natural, donant-li més força de neteja i mantenint la força desinfectant de l’amoníac. És molt bo per a la neteja endarrerida on, per varis motius, no s’hagi fet res durant setmanes. És un potent desinfectant natural de manera que netejant ja s’està desinfectant la superfície sense emprar tercers productes.\nAmb ell es pot netejar sense problemes qualsevol superfície de la llar (tenint cura que en les superfícies pintades recomano de fer-ho en un raconet per si de cas).\nD’amoníac se’n fa tant naturalment (mitjançant les plantes, bacteris, descomposició dels animals, femta) i també es manufacturat. Del manufacturat s’empra per a fabricar adob, en la indústria tèxtil, per a fer plàstics, explosius, per a fabricar la polpa del paper, per a aliments i begudes, per a la neteja domèstica i refrigeració, entre més.\nEn el cas de la neteja, l’amoníac s’evapora molt ràpidament (s’evapora a partir dels 20ºC). Per aquest motiu s’asseca ràpidament la superfície netejada amb ell.\nSi et molesta l’amoníac et dono dos suggeriments: el primer es de netejar l’habitació o espai amb les finestres obertes, així l’assecat serà més acusat i la olor punyent de l’amoníac és percebrà menys; l’altre es tindre el dia abans l’envàs de l’amoníac en un lloc fred fent que així l’amoníac no tingui prou temperatura per evaporar-se (és l’evaporació el que permet que es pugui olorar).\nL’amoníac es reintegra bé en el medi car es un adob natural per a les plantes i algues .\nRecomano l'ús de paper de diari, draps de cotó que no deixi borrissol o baietes de microfibra com a complement idoni.


▷ Hotels amb animació infantil ✔ »[Evenia Hotels]\nDiversió per a tota la família!\nHotels amb animació infantil\nHotels amb animació infantil Evenia Hotels ✔\nEl millor per gaudir d'uns dies en família és trobar un hotel amb activitats i instal·lacions per a tots els membres de la família, és per aquest motiu que els hotels amb animació per a nens són la millor opció per allotjar-te durant les teves vacances somiades. Els hotels amb animació infantil d'Evenia Hotels són magnífics resorts amb un gran equip d'animació que sorprendrà als nens cada dia amb nous jocs i tallers.\nHotels amb animació infantil a Evenia\nDeixa que els teus nens gaudeixin com mai amb el nostre equip d'animació!\nAnimació a la Costa Brava\nGaudiran als tobogans, però també fent nous amics, a la festa de l'escuma, amb el castell inflable... s'ho passaran d'allò més bé!\nVeure Evenia Olympic Resort\nAnimació al Pirineu\nEls Pirineus ofereixen moltes activitats per gaudir de la natura, amb el nostre equip d'animació els teus fills aprendran molt sobre l'entorn.\nVeure Evenia Monte Alba\nAnimació a la Costa Almeria\nEl Parc Aquàtic d'Evenia Zoraida no és l'únic lloc on es divertiran els teus fills, hi ha molts tallers, activitats i jocs més al club infantil!\nVeure Evenia Zoraida Resort\nOfertes úniques a hotels amb animació infantil\nRep les nostres millors ofertes als hotels amb animació per a nens\nEls hotels amb animació infantil de la cadena Evenia Hotels\nA Evenia Hotels som especialistes en famílies, els nostres hotels i resorts estan dissenyats perquè, principalment les famílies, passin les millors vacances de la seva vida. Per a això, i com no podia ser d'altra manera, comptem amb un magnífic equip d'animació infantil entre el nostre personal, que farà que els teus fills visquin cada dia amb una tremenda il·lusió, s'enfrontin a nous reptes, facin molts amics, i es diverteixin com mai amb creatius tallers, jocs en equip per millorar les seves habilitats socials i, per descomptat, temps per divertir-se a les piscines i tobogans amb els seus nous amics. A continuació, et parlem dels hotels amb animació infantil d'Evenia Hotels perquè puguis escollir el que millor s'adapti als teus gustos.\nHotels amb animació per a nens a la Costa Brava: Evenia Olympic Resort\nSi per alguna cosa destaca aquest resort de la cadena Evenia Hotels és pel seu equip d'animació, no només infantil sinó per a totes les edats. Durant l'època d'estiu, cada dia es realitzen tallers i activitats molt variades on els nens estaran entretinguts tot el dia. Disfresses, personatges com el Capità Amèrica, karaoke, balls, manualitats, pintacares... els teus fills ho passaran genial i tindran ganes de més a l'endemà. De dia totes aquestes activitats i moltes més com la festa de l'escuma en algunes ocasions, concursos, castells inflables a l'aigua... com veus, una infinitat de diversió perquè els teus fills no oblidin mai aquestes vacances familiars, voldran tornar a estiuejar en els nostres hotels amb animació infantil! A més, a l'Evenia Olympic Resort per les nits hi ha festa per als nens, la discoteca infantil els farà moure l'esquelet, cantar i divertir-se com mai.\nHotels amb animació per a nens a Roquetas de Mar: Evenia Zoraida Resort\nLa Costa d'Almeria sempre s'ha caracteritzat per ser una gran destinació per viatjar en família i no podem estar més d'acord. A Evenia Zoraida Resort, a més de tenir un increïble parc aquàtic amb molts tobogans o una zona de Splash on els més menuts també podran jugar amb més seguretat, disposem d'un gran equip d'animació infantil perquè, a més de a l'aigua, els petits també puguin divertir-se fent altres activitats. Cada dia, durant l'època d'estiu, el club infantil prepara divertits tallers on la creativitat i imaginació dels nens es dispararà, on podran fer nous amics amb els que després jugaran al parc aquàtic o, fins i tot, a l'hora de dinar, deixant als pares una mica més d'intimitat o fent que també facin nous amics entre els pares dels seus nous col·legues. Els hotels amb animació infantil, quan es tracta d'unes vacances en família, són la millor opció per a tots els membres d'ella.\nHotels amb animació per a nens al Pirineu: Evenia Monte Alba\nSi ets més de muntanya i gaudeixes de la natura en família, llavors no et pots perdre el nostre resort al Pirineu Aragonès, l'Evenia Monte Alba, que compta amb un gran equip d'animació infantil i entreteniment per a tota la família. En aquesta zona de país podràs gaudir d'increïbles paisatges i els teus fills sentiran aquesta connexió amb la natura que necessiten per apreciar el món en què vivim. Amb els nostres tallers i activitats descobriran un munt de coses que no sabien, aprendran moltíssim sobre el món que habitem, faran rutes senzilles per iniciar-se en l'amor per la natura i moltes altres activitats i tallers que els ajudaran a fer nous amics, a despertar la seva imaginació i creativitat i, per descomptat, a passar-s'ho d'allò més bé!


MEDICAMENTS COMPLEXOS | Farmàcia Adell Blanes\nby Maria Adell | Sin categoría\nAbans de la crisi actual del COVID-19, a les farmàcies va començar el programa “Atenció farmacèutica davant de les primeres dispensacions”. L’objectiu d’aquest programa és proporcionar, des de la farmàcia, informació als pacients sobre l’ús adequat de medicaments complexos, aquells que la seva administració requereix informació específica i detallada.\nEs tracta de medicaments imprescindibles, alguns de preu elevat, finançats pel Servei Català de la Salut, però que el seu ús correcte i una bona adherència a la pauta prescrita d’aquests es tradueix en una alta efectivitat en el tractament de certes patologies. Per aquest motiu, és d’especial importància conèixer bé les seves característiques, la seva indicació i dominar-ne la tècnica d’administració.\nAquests medicaments engloben tres grans famílies:\nInsulines i glucagó: són medicaments utilitzats pel tractament de diabetis tipus I i II. Requereixen de conservació en fred abans del primer ús, en la majoria de casos. La dificultat d’administració d’aquests medicaments recau en la tècnica de punció subcutània del fàrmac. Una mala conservació o una mala administració es poden traduir en baixades o pujades dels nivells de glucosa en sang, amb els seus símptomes característics, portant a un descontrol de la malaltia.\nAnticoagulants: són fàrmacs utilitzats per evitar patologies relacionades amb la coagulació de la sang. Alguns d’ells s’administren, com les insulines, via subcutània, pel que és necessari dominar-ne la tècnica de punció. D’altres, com l’acenocumarol, s’administren oralment en dosis individualitzades, requerint un control mèdic setmanal. Una mala administració o dosificació pot portar a accidents causats per trombes (coàguls sanguinis) o hemorràgies (excessiva pèrdua de sang).\nInhaladors: aquesta família de medicaments és la més àmplia en quant a diversitat de dispositius. S’utilitzen per tractar una gran varietat de malalties, sobretot d’origen respiratori. La dificultat de la seva administració recau en conèixer les característiques del dispositiu d’inhalació i la tècnica d’inhalació. Moltes vegades, per ajudar a l’administració del fàrmac, és necessari l’ajuda d’una cambra d’inhalació. Per altra banda, és important recordar que no tots els inhaladors són iguals i el mal ús d’ells pot comportar que el tractament no resulti eficient i l’empitjorament de l’estat de salut del pacient.\nA la farmàcia som especialistes en medicaments de qualsevol tipus. Sobretot en aquest cas, una atenció farmacèutica activa, per resoldre dubtes als pacients sobre l’ús d’aquests medicaments, és de vital importància per al control de les malalties que tracten i evitar problemes relacionats amb la medicació. A més, és necessari conscienciar que el seu mal ús comporta una despesa sanitària elevada i, sobretot, pot posar en perill la salut del pacient.


Tot aprenent la llengua francesa - la Garriga | vromana.cat\nTot aprenent la llengua francesa\nPer conèixer un idioma cal conèixer la cultura, la terra i els costums del territori on es parla l'idioma. Amb els alumnes i les alumnes de l'Optativa de Francès de 2n. i 3r. d'ESO hem iniciat el curs fent un recorregut per als diferents països francòfons del món.\nEn grups, han estat fent un treball de coneixement d'un d'aquests països del món, elaborant i organitzant com seria un viatge de 7 dies en aquell indret. Alguns dels països que han triat han estat Senegal, Quebec i Madagascar.\nEls alumnes de 2n. d'ESO, però, han centrat la seva recerca a França. Han triat, per a dur a terme el seu treball, una de les regions franceses, aprenent també quin es el sistema de delimitació que fan servir els nostres veïns francesos.\nUs deixem amb algunes de les imatges de tot aquest procés d'aprenentatge inicial que ens ha situat físicament en el mapa, per continuar encuriosits a millorar i perfeccionar la llengua francesa!


La Junta Arbitral commemora els 25 anys de resolució àgil i gratuïta de controvèrsies entre consumidors i empreses\nLa Junta Arbitral de Consum ha commemorat avui el 25è aniversari ─un quart de segle dedicat a resoldre de manera àgil, senzilla i gratuïta més de 25.000 controvèrsies sorgides entre consumidors i empresaris. Amb aquest motiu ha volgut guardonar les associacions de consumidors, empreses i àrbitres que han destacat per la seva contribució al desenvolupament de l’arbitratge de consum a les Illes Balears.\nA l’acte que ha organitzat la Junta Arbitral de Consum, al qual han assistit la consellera de Salut, Patricia Gómez; el director general de Consum, Francesc Dalmau, i el president de la Junta, Jesús Cuartero, han participat devers 80 persones que estan o han estat vinculades a aquest òrgan de consum en qualque moment de la seva trajectòria, que va començar en 1994.\nLa consellera de Salut ha recalcat que la Junta Arbitral juga un paper “crucial” i ha incrementat la seva activitat de manera molt notable els darrers anys. “En 2018, per exemple, va rebre 1.705 sol·licituds d’arbitratge i va resoldre 1.162 casos”, ha recordat. En total, ja n’ha resolt 25.000. Per això, Gómez ha felicitat els professionals que la varen fundar i tots els que, amb una vocació clara de servei, l’han ajudada a créixer i a ser tan resolutiva i eficaç.\nDalmau, per part seva, ha destacat la importància de disposar d’un mecanisme per resoldre controvèrsies de manera extrajudicial, la qual cosa beneficia no només els consumidors, que estalvien temps i doblers, sinó també les empreses que experimenten un aprenentatge que les ajuda a evitar nous problemes. Prova del bon funcionament de l’arbitratge és que s’hi hagin adherit 1.264 empreses de les Illes Balears a través de la Junta autonòmica, ha recordat el director general.\nEls guardonats han estat les associacions de consumidors Nuredduna, La Defensa i Consubal, que participen habitualment en l’arbitratge de consum; el Gremi de Tintorers i Bugaders de Balears, l’Empresa Municipal d’Aigües i Clavegueram (EMAYA) i l’Agrupació Empresarial de Lloguer de Vehicles amb i sense Conductor (AEVAB), que són entitats empresarials que també es dediquen a l’arbitratge. Així mateix, han estat guardonats tres àrbitres de l’Administració: Andreu Serra, Joan Calafat i Berta Ripoll.\nA més, s’ha reconegut l’aportació dels funcionaris que varen posar en marxa la Junta, que varen ser Pilar Cabotà, primera presidenta, i Joan Font, primer secretari. De la mateixa manera s’ha guardonat Francisco Martorell, àrbitre de consum de la part empresarial, per haver promogut que les organitzacions empresarials CAEB, ASIMA, ASINEM i les empreses que les integren participin en l’arbitratge de consum, i Pedro Caldés, per haver afavorit l’adhesió del Gremi de Tintorers i Bugaders i totes les tintoreries des dels inicis de la Junta, a més de la tasca com a àrbitre del Gremi des de fa 25 anys. També s’hi ha reconegut la labor de la funcionària de la Junta Maria Antònia Ramonell per la dedicació i el compromís. Finalment, s’ha reconegut la tasca del president actual, Jesús Cuartero.\nL’arbitratge de consum, procediment voluntari i gratuït\nL’arbitratge de consum és un mecanisme per resoldre les controvèrsies entre els consumidors i els empresaris, sense necessitat d’anar als tribunals de justícia. Poden sol·licitar l’arbitratge els consumidors que considerin que s’han vulnerat els seus drets. És un procediment voluntari, atès que l’empresari i el consumidor poden sotmetre la controvèrsia a l’arbitratge de consum en lloc d’anar als tribunals.\nÉs un servei gratuït per al consumidor i per a l’empresari, ja que no té costes, ni taxes i no és necessari advocat ni procurador. Els àrbitres resolen els casos sense complicacions legals en un termini de tres mesos i la seva decisió, anomenada laude arbitral, té valor de sentència judicial i no es pot recórrer en instàncies superiors.\nL’adhesió de les empreses a l’arbitratge de consum és voluntària. Poden sotmetre les controvèrsies amb els seus clients consumidors abans que sorgeixin o després. Si s’adhereixen al sistema arbitral de consum abans que sorgeixi la controvèrsia rebran un distintiu arbitral que poden exhibir en tota la seva publicitat i la informació comercial. La decisió empresarial de submissió a l’arbitratge de consum es fa mitjançant les ofertes públiques d’adhesió, que són documents de compromís que subscriuen les empreses o els professionals per solucionar les discrepàncies que puguin sorgir en un futur amb els consumidors o usuaris, a través de l’arbitratge de consum.\nTambé pot ser que les empreses que no hi estiguin adherides amb caràcter previ acceptin sotmetre casos concrets a l’arbitratge de consum, una vegada hagi sorgit la controvèrsia, com succeeix en la pràctica diària.\nLa Junta Arbitral de Consum de les Illes Balears gestiona les llistes d’àrbitres de consum acreditats, i designa els àrbitres que han de resoldre les controvèrsies.\nEls casos de més de 300 € són resolts per col·legis arbitrals formats per tres àrbitres: un àrbitre president funcionari llicenciat en dret, i dos àrbitres vocals, un proposat per les organitzacions empresarials i un altre per les associacions de consumidors. Els àrbitres són independents i imparcials com els jutges. S’incorporen en les llistes d’àrbitres de la Junta Arbitral de Consum a proposta de les organitzacions empresarials o professionals i de les associacions de consumidors. Els àrbitres funcionaris també s’incorporen en les llistes d’àrbitres de manera voluntària. La decisió dels àrbitres són els laudes arbitrals, que són de compliment obligat i no es poden recórrer en els tribunals.


Política de Privacitat – turismebaixebre.cat\nL’Ebre i el Mediterrani\nRutes a motor\nC.N. Via Verda Val de Zafán\nC.N. Via Verda Carrilet de la Cava\nCamí Natural de l’Ebre: la unió amb el Delta\n12 plats 12 mesos\nIdentitat: Consell Comarcal del Baix Ebre\nAdreça postal: C/ Barcelona, 152, 43500, Tortosa (TARRAGONA)\nTelèfon: 977 44 53 08\nCorreu electrònic: info@baixebre.cat\nAl Consell Comarcal del Baix Ebre, propietari del lloc web, tractem les seves dades personals amb la finalitat de prestar els serveis sol·licitats, realitzar la gestió administrativa, comptable i fiscal relacionada, atendre les seves consultes, així com, en cas d'acceptar-ho, l'enviament de comunicacions comercials i newsletters informatius.\nConsentiment de l'interessat: Enviament de comunicacions comercials, atendre les seves consultes, inscripcions a seminaris-xerrades i rebre la nostra Newsletter\nExecució d'un contracte: Prestació dels serveis sol·licitats.\nExecució de mesures precontractuals a petició de l'interessat: Atendre les sol·licituds rebudes.\nInterès legítim del responsable: Enviament de comunicacions comercials (clients).\n6. Transferències de dades a tercers païssos?\nNo estan previstes transferències de dades a tercers països (fora de l'espai comunitari).\nQualsevol persona té dret a obtenir confirmació sobre si al Consell Comarcal del Baix Ebre. estem tractant dades personals que els concerneixin, o no.\nEn determinades circumstàncies i per motius relacionats amb la seva situació particular, els interessats podran oposar-se al tractament de les seves dades. En aquest cas, Consell Comarcal del Baix Ebre deixarà de tractar les dades, salvo per motius legítims imperiosos, o l'exercici o la defensa de possibles reclamacions.\nLes dades personals que tractem al Consell Comarcal del Baix Ebre procedeixen del propi interessat.\n9. Categories de dades\nPot consultar la nostra política de cookies mitjançant el següent enllaç: Política de Cookies\nPots consultar la nostra política de privacitat a la nostra pàgina:


Corpus 2009: propostes i escenaris per a tots els gustos i edats - Ayuntamiento de Cornellà\nCorpus 2009: propostes i escenaris per a tots els gustos i edats\nCorpus 2009: propostes i escenaris per a tots els gustos i edats https://www.cornella.cat/es/actualidad/notas-de-prensa/NotaDePremsa20 https://www.cornella.cat/@@site-logo/00-portada-ajcornella_03.png\nCornellà celebra fins al 14 de juny una nova edició de la seva Festa Major, el Corpus, que presenta un ampli programa d’activitats per a tots els gustos i a tots els barris. El Corpus destaca per la participació de les entitats i les associacions en la seva organització, un fet que la converteix en una festa diversa, participativa, oberta i de convivència. A tots els barris s’instal·laran escenaris, arribarà la música de les orquestres i les activitats per a tota la família per facilitar la participació dels veïns en una festa que programa des de les activitats més tradicionals, com les trobades castelleres, fins a la Festa de l’Escuma, que es recupera després de les restriccions d’aigua de l’any passat.\nL’actual situació de crisi econòmica mundial ha portat l’Ajuntament a buscar fórmules d’acord amb empreses i entitats per mantenir el nivell de la nostra Festa Major sense haver d’incrementar el pressupost. L’acord signat amb Unión Radio permetrà que Cornellà sigui escenari de l’actuació de grups i artistes de primer nivell, que la convertiran un any més en punt de trobada pels veïns de municipis propers.\nA l’exterior del Parc Esportiu Llobregat s’instal·larà un gran escenari on actuaran els DJ més importants del panorama actual, amb la col·laboració de l’emissora Máxima FM. Al mateix escenari pujarà el grup Pignoise, que oferirà un concert gratuït en el marc de la seva gira d’estiu. El Corpus potencia aquesta zona del sud de la ciutat, que es caracteritza per la seva amplitud i bones comunicacions i que evitarà el col·lapse del centre.\nMúsica a la plaça de Catalunya\nLa plaça de Catalunya acollirà el concert de Los Sirex, el retorn dels cornellanencs La Banda Trapera del Río i la música de Rosendo i de Los Chichos. Com a qualsevol Festa Major a la nostra tampoc falta el Ball d’envelat i s’organitzarà la primera edició del Festival de Cant de Cornellà amb la participació de membres d’entitats i dels alumnes de les escoles de cant i ball.\nTrasllats per obres\nEls treballs de millora del Centre de la ciutat han permès estrenar noves ubicacions per la Festa Major. El Castell serà l’escenari de la lectura del pregó i de la recepció de les entitats. La jornada castellera es trasllada a la plaça de l’Estació i s’estrena la plaça de Rosa Sensat com a espai de festa.\nConciliar vida laboral i familiar\nL’Ajuntament continua treballant per facilitar la conciliació de la vida familiar i laboral dels ciutadans, també en temps de Festa Major. És per això que, amb la col·laboració de les AMPA de la ciutat, s’organitza, un any més, el Divendres joc. Gràcies a aquesta alternativa s’obren els patis de quatre escoles de Cornellà on s’organitzaran activitats per als nens durant tot el dia. La iniciativa està coordinada per les AMPA que contracten monitors per tenir cura dels nens. La proposta està adreçada especialment als pares i mares que treballen fora de la ciutat i que, per tant, no tenen festa el divendres de Corpus, que si que és festiu a Cornellà. Les activitats es faran durant l’horari lectiu, on també hi haurà servei de menjador. Per poder beneficiar-se d’aquesta proposta cal comunicar-ho prèviament als centres educatius.\nLes orquestres portaran la música a les places i carrers de tots els barris\nLes entitats participen activament de l’organització oberta i cívica\nPodeu consultar la programació del Corpus 2009:\nA la web municipal, consultant la portada www.cornellaweb.cat o bé subscrivint-vos a l'agenda d'activitats Cornellà al dia\nAl programa d'actes distribuït als domicilis de Cornellà i als principals equipaments de la ciutat\nAls plafons informatius\nCornellà de Llobregat, 9 de juny de 2009\nAnterior: Cornellà promou un oci alternatiu i saludable per als joves amb les Nits Insòmnia\nSiguiente: Màxima FM i la Cadena 40 Principales s'estrenen a la programació Jove de la Festa Major del Corpus 2009


El màster de Sanitat i Producció Porcina de la UdL s’oferirà en formació dual – Lo Campus diari\nDe moment està assegurada la farmacèutica Boehringer Ingelhem que ofereix una o dos places\nEl màster interuniversitari en Sanitat i Producció Porcina (SAPROPOR), que coordina la UdL i on participen les universitats de Saragossa i Complutense de Madrid, oferirà places en modalitat dual per a la propera edició que arrenca al gener. L’alumnat podrà realitzar un mínim del 30% de màster (18 crèdits ECTS) directament en una empresa. Així ho ha aprovat aquest dimarts el Consell de Govern. De moment, explica Esther Garcia, coordinadora del màster, ”tenim assegurada la farmacèutica Boehringer Ingelhem, que ens ofereix una o dos places, tot esperant que s’afegeixin noves empreses per poder ampliar l’oferta en propers cursos”.\nActualment la UdL ofereix quatre màsters oficials (Enginyeria Industrial, Enginyeria Informàtica, Enginyeria Agronòmica, i Gestió i Innovació en la Indústria Alimentària) i dos de propis (Direcció d’Operacions de Distribució i Direcció de Recursos Humans i Desenvolupament de Competències) en aquesta modalitat que combina la formació a les aules i l’empresa. El Consell de Govern també ha aprovat la convocatòria dels programes de mobilitat internacional Erasmus Estudis i Mobilitat Universitat de Lleida per a estudiantat del centre corresponent al curs 2019/2020. Aquest serà el primer cop que tot l’alumnat del Campus Igualada hi podrà optar. Aquesta convocatòria té per objecte la selecció d’estudiantat per participar als programes de mobilitat Erasmus Estudis, amb universitats europees o de països associats, i el de Mobilitat UdL, que permet fer estades acadèmiques en centres d’ensenyament superior amb els quals la UdL té convenis bilaterals per a l’intercanvi d’alumnat. S’ofereixen unes 1.300 places entre els dos programes. Mentre que l’Erasmus Mundus permet optar per universitats europees d’una trentena de països, el de Mobilitat UdL, agrupa centres de 18 països americans, asiàtics i també europeus. Les sessions informatives han començat aquest dimarts al campus d’Igualada.♦


Delictes de lesa majestat | Les aigües turbulentes\nDelictes de lesa majestat\nPublicat el 30 d'octubre de 2008 per jordicc\nCoincideixen en el temps dues notícies sobre monarquia i llibertat d’expressió. Una, el judici i absolució dels joves catalans que van cremar retrats dels reis d’Espanya. L’altra, la posada en llibertat del noi marroquí que va escriure en una paret “Déu, pàtria i Barça”.\nEn ambdós casos, després de tot el patracol de detencions, interrogatoris, paperassa judicial, mobilització d’advocats, neguits dels acusats i dels seus familiars i amics i protestes populars (justificadíssimes), després de tot això, s’acaba amb la llibertat dels imputats. No podien haver començat pel final? No hi ha res més greu per investigar, perseguir i jutjar? Després que no ens vinguin amb queixes pel col·lapse de la justícia.\nNo cal ni dir que entre el respecte a un cap d’estat i l’exercici de la llibertat d’expressió ha de prevaler el segon, i els dos casos que ens ocupen són meridianament clars en aquest sentit. Cremar retrats, ninots, símbols o banderes amb intencionalitat política és més vell que l’anar a peu i així seguirà essent pels segles dels segles (una altra cosa és que tingui alguna eficàcia) i l’expansió culé del noi magribí no hauria d’haver deixat de ser el que és: una criaturada.\nEl resum de tot plegat, d’una lògica aplastant, el fa, qui ho havia de dir, la reina d’Espanya en un llibre acabat de publicar: “només són papers que cremen; ja s’apagaran”.


Vols a Oakland - Ofertes de vols barats a Oakland, EEUU amb VolsBarats.cat\nVols barats > Calendari d'ofertes > Vols barats a Norte América > Vols barats a EEUU > Vols barats a Oakland\nMostra vols a Oakland des de:\nTroba vols barats a Oakland fent servir el nostre motor de cerca. Reserva els teus vols a Oakland als millors preus a Vols Barats. Pots fer una cerca personalitzada per trobar els vols a Oakland que s'adaptin millor a les teves necessitats, o bé seleccionar una de les ofertes de vols a Oakland que hem seleccionat per a tu.\nOfertes de Vols Oakland (Anada i tornada) Vols d'anada\nVols Madrid - Oakland per 306 €\nVols Barcelona - Oakland per 390 €\nVols a San Francisco, EEUU - aprox. 13 km de Oakland\nVols d'altres països a Oakland:


Bella Thorne fa molt d’Instagram ?! 5 Shockers de Vogue Documental - Celebritat\nBella Thorne fa molt d’Instagram ?! 5 Shockers de Vogue Documental\nBella Thorne per a la revista Galore Veure fotos Vogue\nbella Thorne pot sortir una mica canalla, però ella va amb aquell tren boig fins al banc.\nL’antiga estrella infantil va oferir als fans una mirada sense filtrar la seva vida en un nou mini-documental de Vogue, que descomponia quant treia de les publicacions patrocinades, el difícil que era alliberar-se de la imatge de Disney i la seva por a conduir.\nSeguiu llegint els cinc menjars per emportar més salvatges del documental.\nKardashians Ombra Bella Thorne Hookup de Scott Disick: 'Semblaven tan desesperats'\nUna de les revelacions més impactants del vídeo de 17 minuts va ser quant guanya l’estrella de “Midnight Sun” només amb Instagram. Thorne, que té més de 17 milions de seguidors a l'aplicació de xarxes socials, va dir que publicar a Instagram era un '100% una feina per a mi'. L'actriu va dir que guanya 65.000 dòlars per publicació regular de 'quadrícula' i des de 10.000 a 20.000 dòlars per una història d'Instagram o Snapchat.\nThorne va dir que les seves publicacions a les xarxes socials van pagar bàsicament la seva casa, un any després de començar amb 'literalment 200 dòlars al meu compte bancari' quan tenia 18 anys. 'Tot és de les xarxes socials', va admetre.\nA la seva imatge\nL’objectiu principal del mini-documental era Thorne discutint la seva imatge i la percepció que el públic tenia d’ella.\n'El 100% de tot el que faig és, sincerament, que no és tan gran. És difícil ser tu mateixa ”, va explicar l’actriu. 'M'agrada canviar-ho'.\nel model blanc es torna negre\nThorne va explicar que té ansietat quan simplement surt de casa a causa dels paparazzi. La cantant, que pateix d'acne quístic, també va dir que, quan surt sense maquillatge, s'interpreta com 'deu haver estat de festa la nit anterior, mireu-li la pell i està destruïda'.\n—Bé, sóc jo, aquí estic. T'agrada o deixa-ho ', va explicar Thorne, mentre mostrava els seus molts vestits extravagants i perruques de colors.\nBella Thorne nega estar en vídeo de masturbació explícita i es pregunta 'On és el vibrador'\nLa vida després de Disney\nBella va començar a Disney al programa 'Shake It Up', cosa que va dir que no era una elecció, sinó que només va pagar les factures.\nDesprés que acabessin els seus dies a la casa del ratolí, Thorne va dir que els seus agents volien que passés de 'Disney a comèdia per dirigir una comèdia per interès amorós, com la del tipus de Rachel McAdams'.\n'M'encanta Rachel McAdams, però no soc Rachel McAdams', va explicar Thorne. 'M'agraden les coses més fosques. M'agraden les coses arenoses. M'agraden les pel·lícules que se senten incòmodes, perquè això és la vida '.\nTambé va recordar que havia intentat ocultar la seva vida personal dels mitjans i que es va adonar que ja no importava un cop va complir els 18 anys. 'Vaig besar el meu xicot i algú ens estava gravant en vídeo, i jo estava com' Ei, vinga fins a mi i demanar una foto. Però no puc tenir això fora. Una cosa així podria ser molt, molt dolenta per a mi ', va dir. 'La gent podia dir:' Com ho podríeu fer, puta? Com podries besar el teu xicot a una cafeteria? I agafo aquest telèfon, i eliminaré la foto, la miro i dic: 'Tinc 18. Tinc-ho!'\nBella Thorne marca rècord a Scott Disick: 'Mai vaig estar amb ell sexualment'\nLa seva relació amb la seva germana\nLa cantant també va parlar de la seva forta relació amb la seva germana Dani Thorne, amb qui també viu. 'Si no la tingués, em sentiria completament sola', va dir Bella sobre Dani, a qui també va anomenar font de 'guia' i 'inspiració'.\nLes germanes van mostrar el seu amor per l'art al documental, així com la seva llar eclèctica. Enmig dels taulers de visió, tintes i 12 gats, la seva residència també estava decorada amb una estàtua de Babadook, un dinosaure, una sala de núvols i, per descomptat, un tipi.\nDe debò, mireu el vídeo: el recorregut per la casa és salvatge.\nLa veritable raó per la qual Bella Thorne ha estat lliure de maquillatge\nLa seva por a conduir\nUn altre fet revelat al documental va ser el temor de Thorne de posar-se al volant durant molt de temps. 'Tinc por de conduir des de petita', va explicar, dient que el seu pare va morir en un accident de moto.\n'Si no ho intento, ho faig i ho supero, sempre tindré tanta por', va dir. 'Ho vaig incloure a la llista de gols d'aquest any, una de les meves gols personals, així que ara ho he de fer'.\nAl vídeo, Thorne es veia prenent una lliçó de conducció en un aparcament, amb els paparazzi. Thorne va respondre donant voltes al fotògraf.\nTu ho fas, Bella!\nBella Thorne queda en topless, però qui es va despullar totalment? Els millors selfies de celebritat de la setmana\nnoms de nadons que signifiquen fe\nfilla calenta de la dinastia dels ànecs\npersones famoses que llegeixen tuits\nej johnson abans i després de les imatges\nque jugava a l'aiguardent a joe dirt


L'Azawad o Azawagh és un estat de facto, que declarà la seva independència de Mali l'any 2012, malgrat no ser reconegut per cap altre estat. Comprèn les zones habitades per parlants de tamashek (tuareg) del nord-est de Mali, el nord-oest del Níger i algunes regions al sud d'Algèria. L'Azawad és reconeguda com la terra dels tuaregs.\nel 6 d'abril de 2012\nCivilisations du mali.png\nEstat Independent de l'Azawad\nPresident del Comitè Executiu del MNLA\nL'Azawad o Azawagh és un estat de facto, que declarà la seva independència de Mali l'any 2012, malgrat no ser reconegut per cap altre estat. Comprèn les zones habitades per parlants de tamashek (tuareg) del nord-est de Mali, el nord-oest del Níger i algunes regions al sud d'Algèria. L'Azawad és reconeguda com la terra dels tuaregs. (ca)


L'Escola Rosa Sensat de Reus estrena zona esportiva amb la Fundació Cruyff | Diari de Tarragona\nL'Escola Rosa Sensat de Reus estrena zona esportiva amb la Fundació Cruyff\nLa inauguració de l´espai s´emmarca dins el projecte Pati 14, el qual desenvolupa aquesta Fundació a una dotzena d´escoles d´àmbit català, amb la col·laboració d´altres entitats\n12 de Febrero de 2016 - 08:29 hs\nL´alumnat de l´Escola Rosa Sensat va enviar un missatge d´agraïment i suport al president de la Fundació, Johan Cruyff. Foto: alfredo gonzàlez\nL’Escola Rosa Sensat va inaugurar ahir els nous espais per practicar l’esport al centre. Aquestes zones es troben operatives i dissenyades al gust de l’alumnat del centre, que serà el qui en gaudirà. La recent inauguració va ser possible gràcies a la Fundació Cruyff, la qual treballa dins un projecte anomenat Pati 14, orientat a la millora de les condicions dels espais escolars a l’aire lliure potenciant també la pràctica esportiva d’infants i joves.\nAquest programa s’estén a una dotzena d’escoles de Catalunya i on col·laboren altres entitats com la Fundació FC Barcelona i de l’Obra Social La Caixa.\nEl responsable del programa Pati 14, Sander Waare, va voler enviar un missatge d’ànims al president de la Fundació, en Johan Cruyff, qui està passant per un tractament mèdic a causa d’una malaltia.\nL’alumnat present en l’acte també va fer visible un emotiu missatge de positivisme cap a Johan Cruyff a través d’un cartell individualitzat de cada nen. Li van desitjar una prompta recuperació i molta força. L’acte va aglutinar, a més de l’alcalde Carles Pellicer, diferents figures relacionades amb l’esport i l’educació. Va ser el cas del regidor d’Esports, Jordi Cervera, i la regidora d’Ensenyament i Política Lingüística, M. Dolors Sardà.\nAquest projecte abasta dotze centres educatius catalans a l’any i inclou una primera fase en què els alumnes dels centres han d’escollir les accions que es desenvolupen a la seva escola. D’aquesta manera participen en les zones que ells mateixos amortitzaran.


Aquest llibre respon a un doble propòsit: mostrar, amb senzillesa, el desplegament de la reflexiódes del seu origen i l?antiga Gràcia, i mirar de comprendre la presència del pensament hel·lènic en el primer cristianisme. Això d?una banda. D?altra banda, proporcionar una eina hermenèutica a l?estudiós a fi que pugui fer-se el càrrec de ...\nAquest llibre respon a un doble propòsit: mostrar, amb senzillesa, el desplegament de la reflexiódes del seu origen i l?antiga Gràcia, i mirar de comprendre la presència del pensament hel·lènic en el primer cristianisme. Això d?una banda. D?altra banda, proporcionar una eina hermenèutica a l?estudiós a fi que pugui fer-se el càrrec de les analogies i les diferències entre cultura hel·lència i cultura cristiana, fe i filosofia, discurs racional i creença religiosa.\nL?autor ha mirat d?equilibrar la responsabilitat intel·lectual amb l?afany difusor, tot buscant la màxima claredat expositiva, el to informatiu i el rigor descriptiu en l?anàlisi. la primera part busca una síntesi al més entenedora possible de la filosfia grega i de la seva perllongació a l?àmbit de l?Imperi Romà. La segona, és, amb tota consciència, la part central i nuclear del treball. Pretén demostrar els vincles i les connexions d?ambdues cultures, grecollatina i cristiana, el deute del món medieval amb l?antiguitat i la nostra comuna filiació de l?una i de l?altra.


Morir a Tànger\nEs pot morir a Tànger sense haver estat mai a Tànger.\n<<Estimant cada punt de l'espai junt a la seva coordenada de temps, es dóna lloc a un punt de l'espai-temps, que pot anomenar-se, de forma genèrica, "succés". Si estimem com aquests successos se segueixen temporalment els uns als altres, tindrem una línia de l'espai-temps, anomenada "història". Cada història alberga un continu de successos que van d'un succés inicial a un succés final. Les diferents històries que actuen a la suma d'històries descriu, no només l'espai-temps, sinó tot el que hi ha en ell, inclòs qualsevol organisme complex com els éssers humans. Pot ser que en una de les històries possibles no haguem nascut mai o que, en una altra, els continents es separessin d'una forma diferent.>>\nExtractes d'articles sobre la Teoria de la Suma de les Històries Possibles, desenvolupada pel físic Richard Feynman.\nCreuo per darrera vegada y apareixo dins d'una tomba, tancada, viatjant a bord d'un vaixell. Intuïa que això podia succeir, degut a esdeveniments previs. I com el protagonista d'una pel·lícula de por, malgrat saber que pujar les escales de la casa seguint el soroll no porta enlloc més que a la mort, no ho he pogut evitar. Intento amb totes les meves forces obrir la tapa, sense èxit. Aquesta situació, ja de per sí preocupant, s'agreuja pel fet que en un espai tan reduït m'és impossible tornar a passar. Després crido. Crido uns quants "hola" y alguns "ajuda" que acaben per irritar-me la gola. He de dir que un dels efectes més habituals en això de mudar de dimensió paral·lela en dimensió paral·lela és la sequedat de gola. Una altra és la flaquesa, la debilitat muscular. Així que per molt que pressioni la fusta llisa, que la colpegi, al cap de poc estic panteixant i amb el cor bategant a una velocitat dolorosa. Ara, és clar, correspondria fer un flashback que expliqui la raó o les raons per les quals em trono en aquesta tessitura.\nPodria posar-me a explicar que un dia, casi a l'atzar doncs no sóc capaç de saber a què es va deure, vaig ser capaç de passar del món on vivia a un altre. No a un altre planeta, com ja s'haurà deduït pel que he dit abans, sinó a un altre món situat en un pla paral·lel al que s'hi arriba perquè algun dels camins presos difereix, lleugermanet, als presos en el món on em trobava. Aquell món, després de superada la meva sorpresa i el meu atac d'histèria front el que creia que era un primer símptoma, cruel y excessiu, de bogeria, vaig descobrir que era diferent a l'original per canvis basats en petits matisos a primera vista imperceptibles. Com vaig saber que havia creuat a una altra dimensió? Pels colors. Hi havia una variació cromàtica suau en els objectes, al cel, a la terra, a la meva roba, la meva pell, tot tendia una mica més cap al vermellós. A partir d'aquell moment, després de recuperar-me, com he dit, vaig ser capaç d'anar passant d'un univers a un altre gairebé a voluntat; simplement em calia una excusa, per exemple: quina merda, necessito evadir-me, i aleshores pum, plas o ale-hop. Vaig esbrinar que a cada món paral·lel el succeïa un altre i que a major distància del primer o de l'inicial per ser més precisos, més diferències. Així, vaig arribar a dimensions en que res tenia a veure amb allò conegut: vaig veure éssers increïbles, vaig viure on la humanitat era impossible, vaig caminar per ponts infinits, vaig jugar amb la gravetat i la lleugeresa. Era una cosa viciosa, quelcom que per molt que consumís en necessitava més, una droga. Malgrat tot, és clar, a alguna d'aquelles orbes li vaig anar agafant més afecte que a d'altres. M'agradava especialment aquella en la que jo era un playboy doncs en algun moment de la meva adolescència vaig decidir ser un penques i em va sortir bé. A aquelles portes o finestres hi tornava sovint. Entre el centenar o miler que vaig veure, entre les desenes que em van agradar com per quedar-m'hi un temps, entre els pocs que em van complaure tant com per repetir i repetir, un d'ells va tenir especial afectació i influència. I en aquest, precisament, és en el que he començat el meu relat, dins d'una caixa de morts, sense estar mort.\nSé que estic en un vaixell pel suau vaivé i el subtil so de les ones. Puc inclòs precisar que el mar és el Mediterrani, ja que en aquesta vida tot ha girat al seu voltant. Sé que estic en una caixa per a difunts per la seva forma i perquè està encoixinada per dins. La barca, sens dubte, viatja de Barcelona a Tànger o de Tànger a Barcelona. Podria esclarir perquè no dubto sobre tot això, però em portaria massa temps i en tinc molt poc. És més: el destí és Tànger, per això estic ficat dins una tomba. I l'oxigen es va esgotant.\n"Moriràs a Tànger", va dir. Jo vaig pensar que la millor manera d'evitar-ho era no anar mai a Tànger. Però creieu-me, el destí és molt cabró.\nEl motiu pel qual aquest univers paral·lel em va fascinant tant, no pot ser un altre, coneixent-me, que una dona. Oh, que clàssic, que sorneguer, que vist. Sí, sí, el que vulgueu. Però va ser per una dona. Bonica? Sí, sense passar-se. Seductora? Sí, sense drames. Misteriosa? Per descomptat, sense literatura. Olívia. Així es diu, o així és com es va presentar una tarda de fa uns mesos en un sopar de negocis. Negocis tèrbols, doncs una de les gràcies d'estar en un univers paral·lel és que puc fer gairebé el que vull i, si la cosa es posa lletja: zas, txas o clic, me'n vaig a un altre. L'Olívia té tot el que les meves heroïnes de la literatura que no escriuré mai necessita: era intel·ligent i culta, era simpàtica, físicament atractiva i sent o sentia certa atracció cap a mi. L'Olívia representava a una part interessada en els negocis tèrbols i jo podia oferir-li serveis. Vam negociar, vam parlar, vam intimar, vam follar, jo em vaig enamorar i ella no.\nPerdó, hi ha una cosa que he omès i em sembla important. Bé, tres coses: la primera és que les meves dimensions preferides són aquelles en les que no existeix una altre jo, és a dir, aquelles en les que d'alguna manera jo no hi he arribat a existir mai doncs, en cas contrari em podria trobar a mi mateix i imagineu-vos el merder; la segona és que necessito certa quantitat d'espai per poder passar d'un costat a un altre, és a dir, he d'agafar embranzida o poder moure'm d'una forma brusca per canviar de dimensió y, en tercer lloc: només conec a una altra persona que pot viatjar d'un món a un altre. Endevineu qui? Bingo. Aquest detall és important ja que aquesta història podria haver-se donat sense universos paral·lels, és a dir, jo podria ser un paio xungo al món normal, ficat en assumptes més xungos encara i per això acabar dins un fèretre entre Barcelona i Tànger. Però a la meva vida inicial, en la del món que em va veure néixer, créixer i convertir-me en algú d'una mediocritat aclaparadora, en un ser anodí i inapetent, un final com aquest seria més aviat impossible. Quan ella va dir que jo moriria a Tànger, vaig pensar: que t'ho creus, bonica. Ja us dic ara que s'ho creia. L'Olivia, amb el seu coeficient intel·lectual bastant per damunt del meu, adornat amb una capacitat especial per trobar els meus punts febles, va descobrir el meu secret, el meu do per transportar-me a la meva bola a d'altres dimensions, per tots els camins i històries possibles i, d'alguna manera (un fet més que no sé explicar com va passar), va aprendre a fer-ho, si és que no ho sabia fer ja abans. Em va seguí. És fàcil seguir a algú que només pot anar cap a la dreta per allunyar-se cada cop més del món original o cap a l'esquerra per acostar-s'hi. És clar que si em passés anant cap a l'esquerra tornaria a allunyar-me, però per l'altre costat, doncs aquest estadi inaugural de la meva existència es troba al mig o, al menys, envoltat per ambdós costats. M'estic desviant i el vaixell ha afluixat la marxa, estem arribant a destí. Al meu fatídic destí. Respirar comença a ser difícil y m'estic espantant.\nL'Olívia em va seguir, va descobrir les meves cròniques predilectes i, al final, va arribar al meu jo primerenc. La maleïda gràcia de la suma de camins possibles és que si ets llest, com ella, aprens que la teva història possible és la variació infinita, o casi, de tots els canvis, de tota la successió de successos fins a un punt final. No, no em refereixo al destí tot i que abans he parlat del meu destí, sóc contradictori, què hi farem. Si ets ximple, com jo, no caus en això de manera que no veus la successió, sinó només un munt de punts distribuïts i jugues amb ells com un nen amb peces de Lego. Ella va aprendre a muntar les peces, de forma que si volia que jo morís a Tànger només havia d'anar afegint o traient peces per arribar a la forma pensada pel seu cap deliciós d'orelles petites i ara construïda per les seves mans estilitzades de dits llargs.\nA cada alenada noto que obro la boca igual que els peixos al ser pescats, allà tirats sobre la coberta d'una barqueta encantadora de pescadors, obrint i tancant sense que entri res. Em moro, just ara, que gairebé hem arribat.\nSi l'Olívia va decidir que jo havia de morir va ser perquè, com he dit, ella és llesta i jo sóc ximple. També és veritat que al costat d'algú summament intel·ligent qualsevol sembla ximple. Ja sabeu: amor i negocis mai han d'anar de la mà i menys quan els negocis són les apostes il·legals i l'amor és amb algú com ella. Vaig pensar que, gràcies al meu don, podia estendre els meus tentacles a altres dels meus mons preferits, inclòs el primer, i fer-me ric i poderós a tots ells. Vaig fer trampes, vaig apanyar resultats en hípiques i canòdroms i partits de futbol i de qualsevol esport i cosa sobre la que es pogués apostar i us asseguro que es pot apostar a tot i més. Recordeu que els canvis entre dimensions que es toquen són molt petits, de manera que la qüestió era tan senzilla com anar introduint canvis minúsculs. El cavall guanyador era el mateix a tot arreu, però a mesura que m'anava allunyant el cavall canviava de nom o d'aspecte, era qüestió de saber quin era el detall que s'havia modificat i flasca, xasca o nyasca. L'Olívia, com a bona heroïna de la història que mai escriuré, va resultar ser una mica rancorosa i venjativa, va veure el meu muntatge; en part, una part petita, ínfima, ridícula, muntat aprofitant-me dels seus contactes i negocis. M'agradaria pensar, ara que els meus pulmons es buiden, que en realitat estava dolguda perquè no li ho vaig dir, que m'estimava, i es va sentir traïda. M'agradaria pensar-ho però ja no queda suficient oxigen i no m'arriba al cervell i no puc processar massa. El vaixell s'ha aturat i jo moriré a Tànger sense haver estat mai a Tànger.


Servicio de Comunicación » La UMH acull l’acte de lliurament del XX Concurs de Literatura en Valencià i del XV Concurs Universitari de Narrativa Curta\nLa UMH acull l’acte de lliurament del XX Concurs de Literatura en Valencià i del XV Concurs Universitari de Narrativa Curta\nEl campus d’Elx de la Universitat Miguel Hernández (UMH) acollirà demà dissabte, 26 de maig, el lliurament del XX Concurs de Literatura en Valencià i del XV Concurs Universitari de Narrativa Curta, convocats per la Fundació Sambori. L’esdeveniment, al qual assistirà el vicerector adjunt de Promoció Lingüística de la UMH, Francisco Javier Toledo Melero, tindrà lloc a les 11:15 hores, a l’Aula Magna de l’edifici Altabix del campus d’Elx.\nA l’acte de benvinguda assistirà la colla de dolçainers i tabaleters El Cascabot d’Elx. Més tard, es procedirà a la presentació, parlaments i lliuraments dels premis. A més, a l’esdeveniment actuaran Dani Miquel i els Ma-me-mi-mo-músics i es gaudirà d’un fragment del Misteri d’Elx.\nLa Fundació Sambori està integrada per les cinc universitats públiques de la Comunitat Valenciana (UMH, Universitat d’Alacant, Universitat de València, Universitat Politècnica de València i Universitat Jaume I).


Badalona | 48 OpenHouse Badalona – 48 OpenHouse\nLa ciutat de Badalona participa, per quart any consecutiu, en el festival d’arquitectura 48h Open House BCN: un cap de setmana a l’any de portes obertes a edificis de tot tipus, forma i mida que explica l’arquitectura de manera transversal.\nL’arquitecta Pepita Teixidor és la representat de Badalona en la programació de l’#OHB19\nPepita Teixidor inicia la seva carrera professional col·laborant en diferents estudis d’arquitectura (Rosa Barba i Ricard Pié, Amador Ferrer i Joaquim Sabater, Bach-Mora, Clotet- Tusquets i Xavier Sust). L’any 1983 s’incorpora al servei de projectes urbans de l’Ajuntament de Barcelona (amb Oriol Bohigas com a delegat d’Urbanisme) i els anys següents exerceix de redactora de la revista Quaderns d’Arquitectura i Urbanisme (amb Josep Lluís Mateo com a director) i col·labora amb la Campanya per a la Millora del Paisatge Urbà promocionada per l’Ajuntament de Barcelona. Paral·lelament, fa compatible aquestes activitats amb l’exercici liberal de la professió, amb obres com les noves oficines municipals de l’Ajuntament de Badalona El Viver o l’Escola Planes i Casals, de Badalona mateix (ciutat que participa al festival 48h Open House BCN des de l’any 2016).\nPROGRAMACIÓ DE BADALONA